แต้มแรกมาแล้ว บุรีรัมย์บุกไล่เจ๊ากวางโจว 1-1 ศึกบอลถ้วยเอเชีย (คลิป)
ประตูของ เอ๊ดการ์ ซิลวา ช่วยให้ บุรีรัมย์ ยูไนเต็ด ไล่ตามตีเสมอ กวางโจว เอเวอร์แกรนด์ ได้สำเร็จ คว้าแต้มแรกของศึกเอเอฟซี แชมเปียนส์ลีก 2018 รอบแบ่งกลุ่ม นัดแรก กลุ่มจี  ,การแข่งขันฟุตบอลเอเอฟซี แชมเปียนส์ลีก 2018 รอบแบ่งกลุ่ม นัดแรก กลุ่มจี วันพุธที่ 14 กุมภาพันธ์ กวางโจว เอเวอร์แกรนด์ แชมป์ไชนีส ซุปเปอร์ลีก 2017 และอดีตแชมป์เอเอฟซี แชมเปียนส์ลีก 2 สมัย จากจีน เปิดสนามเทียนเหอ สเตเดี้ยม รับการมาเยือนของ บุรีรัมย์ ยูไนเต็ด แชมป์ไทยลีก 2017,เกมครึ่งแรก เจ้าถิ่นดาหน้าบุกเข้าใส่ทันที จนถึงนาทีที่ 9 ชวดโอกาสได้ประตูนำจากลูกยิงของ ริคาร์โด กูลาร์ท แต่ผู้ตัดสินเป่าล้ำหน้าไปก่อนแล้ว อีก 6 นาทีต่อมา อลัน ได้บอลหลุดเข้าไปยิงในเขตโทษ แต่บอลเหินข้ามคานนิดเดียว,ถึงนาทีที่ 16 กวางโจวได้ประตูขึ้นนำ 1-0 จากจังหวะที่หลี่ ซูเผิง โดยบอลให้กูลาร์ทโหม่งในเขตโทษ บอลเสียบตาข่ายสุดสวย,จากนั้นในนาทีที่ 32 อลัน ได้สับไกจากนอกเขตโทษ ศิวรักษ์ เทศสูงเนิน ต้องล้มตัวรับบอลได้หวุดหวิด จากนั้นแม้ว่าเจ้าถิ่นจะบุกมากกว่า แต่ทำประตูเพิ่มไม่ได้ ทำให้หมดครึ่งแรก กวางโจว นำอยู่ 1-0,มาถึงครึ่งหลัง นาทีที่ 57 บุรีรัมย์ตามตีเสมอเป็น 1-1 จากจังหวะที่ หลิว เถียนซู นายทวารเจ้าถิ่นรับบอลไม่อยู่ กระฉอกมาเข้าทางเอ๊ดการ์ ซิลวา โฉบเข้าซ้ำตุงตาข่าย,จากนั้นในนาทีที่ 81 บุรีรัมย์ชวดโอกาสขึ้นนำอย่างน่าเสียดาย จากลูกโหม่งในเขตโทษของ ศศลักษณ์ ไหประโคน แต่บอลชนคานออกหลังไป,อีก 8 นาทีต่อมา หยาง หลี่หยู ได้ซัดในเขตโทษ แต่ไม่แรงมาก บอลเข้ามือศิวรักษ์พอดี ทำให้จบเกมเสมอ 1-1 แบ่งกันไปทีมละแต้ม ,รายชื่อผู้เล่นทั้ง 2 ทีม,กวางโจว เอเวอร์แกรนด์ :, หลิว เถียนซู, เฟง เสี่ยวถิง, หลี่ ซูเผิง, คิม ยัง-กวอน, จาง หลินเผิง, หวง โบเวน, หยู หันเชา, เหลียว หลี่เชง, เกา หลิน, อลัน, ริคาร์โด กูลาร์ท,บุรีรัมย์ ยูไนเต็ด :, ศิวรักษ์ เทศสูงเนิน, ประวีณวัช บุญยงค์, อันเดรส ตูเญซ, พรรษา เหมวิบูลย์, นฤบดินทร์ วีรวัฒโนดม, กรกช วิริยอุดมศิริ, รัตนากร ใหม่คามิ, จักรพันธ์ แก้วพรม, สุภโชค สารชาติ, ยู จุน-ซู, ดิโอโก หลุยส์ ซานโต,ส่วนผลอีกคู่ในกลุ่มเดียวกัน เจจู ยูไนเต็ด (เกาหลีใต้) แพ้ เซเรโซ โอซากะ (ญี่ปุ่น) 0-1,ผลกลุ่มอื่นมีดังนี้,ซิดนีย์ เอฟซี (ออสเตรเลีย) แพ้ ซูวอน ซัมซุง บลูวิงส์ (เกาหลีใต้) 0-2,คาชิมะ แอนท์เลอร์ส (ญี่ปุ่น) เสมอ เซี่ยงไฮ้ เซิ่นหัว (จีน) 1-1
ประตูของ เอ๊ดการ์ ซิลวา ช่วยให้ บุรีรัมย์ ยูไนเต็ด ไล่ตามตีเสมอ กวางโจว เอเวอร์แกรนด์ ได้สำเร็จ คว้าแต้มแรกของศึกเอเอฟซี แชมเปียนส์ลีก 2018 รอบแบ่งกลุ่ม นัดแรก กลุ่มจี  
ผลบอล,เอเอฟซี แชมเปียนส์ลีก,บุรีรัมย์ ยูไนเต็ด,กวางโจว เอเวอร์แกรนด์,เอเอฟซี แชมเปียนส์ลีก 2018